പിജി ഡോക്ടര്മാരുമായുള്ള ചര്ച്ച വിജയകരം പ്രശ്നങ്ങളില് അനുകൂല നിലപാട് സ്വീകരിക്കും: ആരോഗ്യമന്ത്രി വീണാ ജോര്ജ് പിജി ഡോക്ടര്മാര് ഉന്നയിച്ച പ്രശ്നങ്ങളില് അനുകൂല നിലപാട് സ്വീകരിക്കുമെന്ന് ആരോഗ്യമന്ത്രി വീണാ ജോര്ജ്. മെഡിക്കല് പിജി. ഡോക്ടര്മാരുടെ സംഘടനാ പ്രതിനിധികളുമായി നടത്തിയ ചര്ച്ചയിലാണ് മന്ത്രി ഇക്കാര്യം അറിയിച്ചത്. മെഡിക്കല് വിദ്യാഭ്യാസത്തിനും സര്ക്കാര് വളരെ പ്രാധാന്യം നല്കുന്നു. മെഡിക്കല് കോളേജുകളില് നോണ് കൊവിഡ് ചികിത്സ ശക്തിപ്പെടുത്തി വരുന്നതായും മന്ത്രി പറഞ്ഞു. Read Also: വിവാഹ രജിസ്ട്രേഷന് നടത്താന് ഓണ്ലൈന് സംവിധാനം ഉപയോഗപ്പെടുത്തണമെന്ന് സുപ്രിംകോടതി ജോലിഭാരം കൂടുന്നുവെന്ന പരാതി പരിഹരിക്കുന്നതിന് പിജി വിദ്യാര്ത്ഥികളുടെ വിദ്യാഭ്യാസത്തെ ബാധിക്കാത്ത രീതിയിലുള്ള പദ്ധതി തയ്യാറാക്കും. മെഡിക്കല് കോളേജുകളുടെ അധികഭാരം കുറയ്ക്കുന്നതിനായി ജില്ലാ, ജനറല് ആശുപത്രികളെ ശക്തിപ്പെടുത്താന് തീരുമാനിച്ചിരുന്നു. മെഡിക്കല് കോളേജുകളുടെ ഭാരം കുറയ്ക്കാനായി ദ്വിതീയ തലത്തിലെ പെരിഫെറല് ആശുപത്രികളിലുള്ള ഐ.സി.യു. ഉള്പ്പെടെയുള്ള സംവിധാനങ്ങള് ശക്തിപ്പെടുത്തുന്നതാണ്. ഈ ഐ.സി.യു.കളെ മെഡിക്കല് കോളേജുകളുമായി ഓണ്ലൈനായി ബന്ധിപ്പിക്കുന്നതാണ്. പി.ജി. വിദ്യാര്ത്ഥികളുടെ സ്റ്റൈപെന്ഡ് വര്ധിപ്പിക്കുന്ന കാര്യം സര്ക്കാരിന്റെ സജീവ പരിഗണനയിലാണ്. ധനകാര്യ വകുപ്പ് മന്ത്രിയുമായി ആലോചിച്ച് ഇതില് തീരുമാനമെടുക്കുന്നതാണ്. ഹൗസ് സര്ജന്മാരുടെ റിസള്ട്ട് എത്രയും വേഗം പുറത്ത് വരാനും ശ്രമിക്കുന്നതാണെന്നും മന്ത്രി അറിയിച്ചു. ആരോഗ്യ വകുപ്പ് സെക്രട്ടറി ഡോ. രാജന് എന്. ഖോബ്രഗഡെ, മെഡിക്കല് വിദ്യാഭ്യാസ ജോ. ഡയറക്ടര് ഡോ. തോമസ് മാത്യു, മെഡിക്കല് കോളേജ് പ്രിന്സിപ്പല് ഡോ. സാറ വര്ഗീസ്, പി.ജി. ഡോക്ടര്മാരുടെ സംഘടനാ പ്രതിനിധികള് എന്നിവര് ചര്ച്ചയില് പങ്കെടുത്തു. Story Highlight:Negotiationwithpgdoctorssuccessful